**Výkonný výbor SsFZ (predseda Jozef Paršo)**

Dňa 5.12.2018 sa uskutočnilo v B. Bystrici zasadnutie Výkonného výboru SsFZ, ktorý okrem iných:

**Zobral na vedomie**:

* kontrolu plnenia uznesení VV vykonanú predsedom SsFZ,
* aktuálne informácie podané predsedom SsFZ,
* hodnotenie priebehu jesennej časti súťaží, podané predsedom ŠTK J. Jekkelom a povereným predsedom KM Vladimírom Remeselníkom,
* Informatívnu správu MaK SsFZ o priebehu letného registračného obdobia,
* informáciu predsedu TMK a hodnotiacu správu povereného trénera o účinkovaní výberu SsFZ dospelých na REGIONS ´CUP (23. – 25. 11.2018 v Bratislave),
* informatívnu správu o priebehu pracovných stretnutí vedenia SsFZ so zástupcami FK súťaží riadených SsFZ,
* informáciu predsedu DK o priebehu školenia členov DK SsFZ v dňoch 23.24.11.2018,
* informáciu o výsledku hlasovania členov VV per rollam,

**Prerokoval:**

* návrh rozpočtu SsFZ na rok 2019,
* pripravenosť slávnostného vyhlásenia ankety 11-tka SsFZ za rok 2018, najúspešnejších trénerov a rozhodcov za rok 2018 a prijal opatrenia,
* plán práce orgánov SsFZ na I. polrok 2019,
* návrh, predložený predsedom KR SsFZ na úpravu náležitostí delegovaných osôb,

**schválil:**

* po pripomienkach, návrh rozpočtu SsFZ na rok 2019 a uložil vedúcemu sekretárovi SsFZ predložiť tento návrh na posúdenie najbližšiemu zasadnutiu Konferencie SsFZ,
* na návrh predsedu SsFZ termín konania Konferencie SsFZ z organizačných a obsahových dôvodov na 2.5.2018 o 15,00 hod.,
* po pripomienkach členov VV plán práce orgánov SsFZ na I. polrok 2019,
* schválil materiál predložený predsedom KR „Náležitosti delegovaných osôb“ s pripomienkami a uložil uvedený materiál dopracovaný o pripomienky členov VV predložiť na najbližšie zasadnutie VV v januári 2019. Zároveň schválil, na základe požiadaviek FK, tlmočených na pracovných poradách, valorizáciu odmien a paušálnych náhrad delegovaných osôb na ročnej báze, počnúc ročníkov 2021/2022,
* z rezervy z prostriedkov určených na podporu mládežníckeho futbalu v pôsobnosti SsFZ – vybrané turnaje mládeže, príspevok vo výške 300 € pre MFK Strojár Krupina na organizáciu medzinárodného halového turnaja U13 „O putovný pohár Šaňa Komissa“,
* návrh na vyradenie dlhodobého hmotného majetku k 31.12.2018.